Billy Joel

William Martin "Billy" Joel, nado en Nova York o 9 de maio de 1949, é un pianista, cantautor e compositor estadounidense.

Traxectoria

Dende a edición da súa primeira canción exitosa, "Piano Man" en 1973, Joel converteuse no sexto artista con maior número de discos vendidos e o terceiro en solitario nos Estados Unidos, segundo a RIAAArtistas máis vendidos nos Estados Unidos segundo a RIAA. O seu álbum recompilatorio Greatest Hits Vol. 1 & 2 é o terceiro álbum máis vendido nos Estados Unidos.
Joel tivo éxitos top 40 nos 70, 80 e 90, conseguindo 33 deles nos Estados Unidos, todos compostos por el. Foi tamén gañador de 6 premios Grammy, e estivo nomeado en 23 ocasións a estes galardóns. Trátase dun dos artistas con máis vendas de todos os tempos, chegando a vender ao redor de 150 millóns de discos en todo o mundoBilly Joel recovers from double hip replacement . Entrou no Songwriter's Hall of Fame (1992), o Rock and Roll Hall of Fame (1999), e o Long Island Music Hall of Fame (2006). No ano 2008 a revista Billboard publicou unha lista dos principais artistas que acadaron o Hot 100 ao longo da súa historia para celebrar o seu 50 aniversario, e Billy Joel foi situado no número 23. Coas excepcións das cancións de 2007 "All My Life" e "Christmas in Fallujah", Joel deixou de compoñer e gravar música popular tras o álbum River of Dreams de 1993, pero continuu xirando ata 2010.

 Notas 

Categoría:Nados en 1949
Categoría:Nados en Nova York
Categoría:Pianistas dos Estados Unidos de América
Categoría:Cantantes de Nova York
Categoría:Estadounidenses de ascendencia inglesa
Categoría:Doutores honoris causa pola Universidade de Syracuse